**Mogyoród Nagyközség**

**Képviselő-testülete**

**34/2019.**

**2019.12.20.rk.**

**J E G Y Z Ő K Ö N Y V**

**Készült:** Mogyoród Nagyközség Önkormányzat Képviselő-testületének **2019. december 20-án 17.20-tól** megtartott **rendkívüli** üléséről.

**Az ülés helye**: Mogyoród Nagyközség Önkormányzat ülésterme

(2146 Mogyoród, Dózsa György út 40.)

**Jelen vannak**: Paulovics Géza polgármester

Trabalka Szilvia alpolgármester

Babják Gábor képviselő

Hutter József képviselő

Kamarás Zsuzsanna képviselő

Kurfis László képviselő

Kurucz Péter képviselő

**Távollétét előre jelezte: -**

Dr. Hézinger Lajos képviselő

Dr. Szabó István képviselő

**Hivatal és az önkormányzati tulajdonú gazdasági társaságok részéről jelen vannak:**

Dr. Fila László jegyző

Tenki Péter aljegyző

Kertészné Hegedűs Erika Igazgatási Irodavezető

Juhász András adó- és pénzügyi irodavezető

Varga-Petró Katalin jegyzőkönyvvezető

**Jelenléti ív a jegyzőkönyv mellékletét képezi!**

**Paulovics Géza polgármester**: Sok szeretettel és tisztelettel köszönti a megjelent képviselőket és a kedves vendégeket az ülésen, megállapítja a testület határozatképességét 7 főben. Hét napirendi pont kerül megtárgyalásra melyből egy zárt ülés keretein belül. Szavazásra bocsátja a napirend elfogadását.

**709/2019.(XII.20.) Kt. számú határozat**

Mogyoród Nagyközség Önkormányzatának Képviselő-testülete a 2019. december 20-i rendkívüli ülés napirendjeit az alábbiak szerint fogadja el:

1. Egészségház építéséhez kapcsolódó műszaki ellenőr pótmunka igénye
2. A belterületi utak felújítására vonatkozó átalányáras vállalkozási szerződés 2. módosítása pótmunka tekintetében (Geoszolg Kft)
3. Településrendezési eszközök módosításával kapcsolatos döntések (0155 hrsz.)
4. Az Önkormányzat 2020. évi átmeneti gazdálkodásáról szóló rendelet megalkotása
5. Mogyoródi közterületek elnevezése
6. Mogyoród Nagyközség Önkormányzat Képviselő-testületének 2020. évi munkaterve

**Zárt ülés:**

1. Kitüntető címek adományozása (Díszpolgár, Mogyoród Nagyközségért, Mogyoródi Jövő Reménysége díj)

Határidő: azonnal

Felelős: Polgármester

**Szavazati arány**: 4 fő igen, 2 fő nem

**Napirend tárgyalása:**

1. **Egészségház építéséhez kapcsolódó műszaki ellenőr pótmunka igénye**

(Írásbeli előterjesztés a jegyzőkönyv mellékletét képezi, előterjesztés száma: 386)

**Paulovics Géza polgármester**: A Pénzügyi Bizottság az előterjesztést megtárgyalta, elfogadásra javasolta a Képviselő-testület részére.

**Dr. Fila László**: Sürgősség indokára kitér Polgármester úr?

**Paulovics Géza polgármester**: Amennyiben szükségesnek tartják a Tisztelt Képviselők akkor természetesen szavazásra bocsátja. Elsőként a sürgősség elfogadásáról szóló határozatot majd az előterjesztés szerinti határozati javaslatot bocsátja szavazásra.

**710/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete úgy dönt, hogy az „Egészségház építéséhez kapcsolódó műszaki ellenőr pótmunka igénye” című előterjesztést sürgősséggel megkívánja tárgyalni és a sürgősség indoklását elfogadja.

Határidő: azonnal

Felelős: polgármester

**Szavazati arány**: 5 fő igen, 2 fő nem

**711/2019.(XII. 20.) Kt. határozat**

Mogyoród Nagyközség Önkormányzat Képviselő-testülete úgy dönt, hogy

1. az "Új egészségház építése Mogyoródon" tárgyában 2018.11.30. dátummal a Fekete-Acél Kft-vel műszaki ellenőri feladatokra megkötött vállalkozási szerződésben foglalt faladatokon túl 13 héten át elvégzett munkát elismeri;
2. az I. pontban jelölt munka ellenértékeként a műszaki ellenőr által megjelölt 1.165.000Ft+Áfa, azaz bruttó1.479.550,- Ft-ot elfogadja és az Önkormányzat költségvetésének többletadó bevétel előirányzata terhére biztosítja;
3. felhatalmazza a Polgármestert, hogy a Fekete-Acél Kft-vel megkötött szerződés módosítását - az 1-2. pont szerint - aláírja.

Határidő: 2020. január 30.

Felelős**:** Polgármester

**Szavazati arány**: 5 fő igen, 2 fő nem

1. **A belterületi utak felújítására vonatkozó átalányáras vállalkozási szerződés 2.** **módosítása pótmunka tekintetében (Geoszolg Kft)**

(Írásbeli előterjesztés a jegyzőkönyv mellékletét képezi, előterjesztés száma: 373)

**Paulovics Géza polgármester**: A Pénzügyi Bizottság az előterjesztést megtárgyalta, elfogadásra javasolta a Képviselő-testület részére. A sürgősség elfogadásáról szóló javaslattal az előterjesztés szerinti határozati javaslatot bocsátja szavazásra.

**712/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete úgy dönt, hogy az „A belterületi utak felújítására vonatkozó átalányáras vállalkozási szerződés 2. módosítása pótmunka tekintetében (Geoszolg Kft)” című előterjesztést sürgősséggel megkívánja tárgyalni és a sürgősség indoklását elfogadja.

Határidő: azonnal

Felelős: polgármester

**Szavazati arány**: 5 fő igen, 1 fő nem, 1 fő tartózkodás

**713/2019.(XII. 20.) Kt. határozat**

Mogyoród Nagyközség Önkormányzat Képviselő-testülete úgy dönt, hogy hozzájárul a "Mogyoród Nagyközség településközponti útjainak felújítása " tárgyában 2019. aug. 7. napján megkötött átalányáras vállalkozási szerződés 2. számú módosításához a Metzler Tamás műszaki ellenőr által készített pótmunka javaslat és költségkimutatás alapján készített szerződésmódosítás tervezet alapján, továbbá a felmerülő többletköltséget (br. 3 310 217 Ft) az Önkormányzat 2019. évi költségvetése Fejlesztési Alap sora terhére biztosítja.

Mogyoród Nagyközség Önkormányzat Képviselő-testülete felhatalmazza a Polgármestert, hogy a kérelem alapján előkészített szerződésmódosítást aláírja.

Határidő**:** döntést követő 10 munkanapon belül

Felelős**:** Polgármester

**Szavazati arány**: 5 fő igen, 1 fő nem, 1 fő tartózkodás

1. **Településrendezési eszközök módosításával kapcsolatos döntések (0155 hrsz.)**

(Írásbeli előterjesztés a jegyzőkönyv mellékletét képezi, előterjesztés száma: 384)

**Paulovics Géza polgármester**: A Pénzügyi Bizottság az előterjesztést megtárgyalta, elfogadásra javasolta a Képviselő-testület részére. A sürgősség elfogadásának javaslatát szavazásra bocsátja.

**714/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete úgy dönt, hogy az „Településrendezési eszközök módosításával kapcsolatos döntések (0155 hrsz.)” című előterjesztést sürgősséggel megkívánja tárgyalni és a sürgősség indoklását elfogadja.

Határidő: azonnal

Felelős: polgármester

**Szavazati arány**: 5 fő igen, 2 fő nem

**Paulovics Géza polgármester**: Szeretné bejelenteni érintettségét az ügyben, de szeretné hozzátenni, hogy nem tartozik a kérelmezők közé. Gazsó Úr a másik nyolc főbe tartozik. Nem szeretett volna politikai csatározás közé kerülni. Szavazásra bocsátja a kizárásával kapcsolatos határozatot.

**715/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete azon javaslatot – miszerint Paulovics Géza polgármester kerüljön kizárásra a „Településrendezési eszközök módosításával kapcsolatos döntések (0155 hrsz.)” című döntéshozatalból – 0 ***fő igen, 7 fő nem, 0 tartózkodás, 0 fő nem vett részt a szavazásban szavazati aránnyal*** – nem támogatta, ezért nem zárta ki a szavazásból.

Határidő: azonnal

Felelős: polgármester

**Kurfis László képviselő**: Továbbra sem érti a sürgősség indokát. Véleménye szerint ez Gazsó Úrnak és az Ő által képviselt személyeknek fontos. Szeretné megkérdezni például Babják képviselőt, hogy ez véleménye szerint miért fontos.

**Babják Gábor képviselő**: Leírásra került, a szerződés lejáratával került indoklásra.

**Kurfis László képviselő**: Mi köze ennek Mogyoródhoz? Az vajon jó, ha körülbelül harminc, negyven ház felépítésre kerül?

**Babják Gábor képviselő**: Miért gond a házépítés?

**Kurfis László képviselő**: Tekintse meg Veresegyházát és próbáljon meg oda eljutni reggel nyolc órakor.

**Paulovics Géza polgármester**: Szeretné megkérni a Tisztelt Képviselő urat, hogy kérjen szót és direktben ne kérdezzen egy képviselőtől tegye azt meg például az utcán.

**Hutter József képviselő**: Olvasta Kurfis képviselő levelét, arról nem tudott, hogy Gazsó úr adott be egy sürgősségi kérelmet, de biztos megvolt rá az oka.

**Paulovics Géza polgármester**: Gazsó úr volt itt a délelőtti órákban, de nem került sor a napirendi pontja megtárgyalására ennek okán született a sürgősségi kérelem a részéről.

**Hutter József képviselő**: Neki is vannak kétségei, de eltudja fogadni sürgősségként, mert gyakorlatilag egy éve húzódik és elképzelhető, hogy elmegy a vállalkozó egy másik településre.

**Kurfis László képviselő**: Akkor Hutter képviselő urat szeretné megkérdezni, hogy véleménye szerint elfogadható -e, hogy kivágnak 30-40 hektár erdőt és oda házak épülnek.

**Hutter József képviselő**: Voltak aggályai, de majd az erdészet állást foglal, az erdészet helyében azt mondaná, hogy nem. A másik oldalról szemlélve viszont jó, hogy vannak vállalkozók, mert az önkormányzatnak bevétele származik belőle.

**Paulovics Géza polgármester**: Glóbusz utca példáját szeretné felhozni.

**Kurfis László képviselő**: Nem szeretné, ha 50 év múlva Budapest egyik kerülete lenne Mogyoród, ezt miért nem látják a Tisztelt Képviselő urak.

**Paulovics Géza polgármester**: Nem a házaktól lesz elviselhetetlen a környezet, hanem a rengeteg autótól, mert egy háztartásban már nagyon ritka az egy gépjármű.

**Kurfis László képviselő**: Sajnos nem épül hozzá az infrastruktúra. Az Őzjáték utcára kíváncsi lesz a jövőben.

**Paulovics Géza polgármester**: Jelen önkormányzat nem mér kettős mércével, mert kijelenti, hogy sem utak, sem a közmű létesítésében nem vállal szerepet és községfejlesztési hozzájárulást is fizetnek az érintett ügyfelek. Szavazásra bocsátja a határozati javalatot.

**716/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete úgy dönt, hogy

1. támogatja Gazsó László kérelmét a Mogyoród 0155 helyrajziszámú ingatlannak Ev övezetből Kb-Ep különleges beépítésre nem szánt erdei pihenő övezetbe való átsorolását a mellékelt telepítési tanulmányterv szerinti, amennyiben kérelmező településrendezési szerződésben saját költségén vállalja az ingatlan átsorolásához kapcsolódó erdőterületek kialakítását az erdészeti hatóság feltételei szerint, és a terület teljes közművesítését, közútkapcsolatának kialakítását;
2. Az 1.) pont végrehajtásához szükséges fejlesztési hozzájárulás összege: bruttó 5 500 000 Ft, de legalább a tervezési költség;
3. a szerződésben meghatározandó határidők a folyamatban lévő HÉSZ módosítás ügyében az állami főépítész végső véleményének beérkezését követően, a rendelet-módosítás megalkotásának napirendjét tartalmazó képviselő-testületi ülés napjától számítandó;
4. felhatalmazza a polgármestert Gazsó László fejlesztővel kötendő településrendezési szerződés elkészítésére és aláírására.

Határidő: azonnal

Felelős: polgármester

**Szavazati arány**: 5 fő igen, 2 fő nem

1. **Az Önkormányzat 2020. évi átmeneti gazdálkodásáról szóló rendelet megalkotása**

(Írásbeli előterjesztés a jegyzőkönyv mellékletét képezi, előterjesztés száma: 378)

**Paulovics Géza polgármester**: A Pénzügyi Bizottság az előterjesztést megtárgyalta, elfogadásra javasolta a Képviselő-testület részére, ennek megszükséges lennie ahhoz, hogy az önkormányzat zavartalanul tudjon működni 2020 évben. Elsőként a sürgősség elfogadásáról szóló határozatot bocsátja szavazásra.

**717/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete úgy dönt, hogy az „Az Önkormányzat 2020. évi átmeneti gazdálkodásáról szóló rendelet megalkotása” című előterjesztést sürgősséggel megkívánja tárgyalni és a sürgősség indoklását elfogadja.

Határidő: azonnal

Felelős: polgármester

**Szavazati arány**: 5 fő igen, 1 fő nem, 1 fő tartózkodás

***Mogyoród Nagyközség Önkormányzatának Képviselő-testülete megalkotja a jelen előterjesztés 1. sz. mellékletében szereplő 26/2019. (XII.20) önkormányzati rendeletét az Önkormányzat 2020. évi átmeneti gazdálkodásáról.***

**Szavazati arány**: 5 fő igen, 2 fő tartózkodás

1. **Mogyoródi közterületek elnevezése**

(Írásbeli előterjesztés a jegyzőkönyv mellékletét képezi, előterjesztés száma: 354)

**Paulovics Géza polgármester**: A Pénzügyi Bizottság az előterjesztést megtárgyalta, elfogadásra javasolta a Képviselő-testület részére. Elsőként a sürgősség elfogadásáról szóló határozatot bocsátja szavazásra majd az előterjesztésben szereplő határozati javaslatot, sürgősség indoka jogszabályi kötelezettség.

**718/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete úgy dönt, hogy az „Mogyoródi közterületek elnevezése” című előterjesztést sürgősséggel megkívánja tárgyalni és a sürgősség indoklását elfogadja.

Határidő: azonnal

Felelős: polgármester

**Szavazati arány**: 5 fő igen, 2 fő nem

**Kurucz Péter képviselő**: Szeretne érdeklődni, hogy a VIP út elnevezés jó -e?

**Paulovics Géza polgármester**: Körbejárták a témát, élő személy nem lehet. De egyelőre ez még egy darab föld, tekintettel arra, hogy közterület így szükséges elnevezni. Szavazásra bocsátja a határozati javaslatot.

**719/2019.(XII. 20.) Kt. határozat**

Mogyoród Nagyközség Önkormányzat Képviselő-testülete a Mogyoród közigazgatási területén található alábbi közterületeket, a következők szerint nevezi el:

1. közterület helyrajzi száma: **0281/84** Új név: **VIP út**

2. közterület helyrajzi száma: **0281/86, 0278/49** Új név: **Stefánia köz**

3. közterület helyrajzi száma: **109/6** Új név: **Dózsa György út**

4. közterület helyrajzi száma: **4471** Új név: **Berektető út**

5. közterület helyrajzi száma: **4295** Új név: **Kapaszkodó út**

6. közterület helyrajzi száma: **3509** Új név: **Eper utca**

7. közterület helyrajzi száma: **3373/1** Új név: **Juhállás utca**

8. közterület helyrajzi száma: **3373/2** Új név: **Kukukkhegy utca**

Határidő: 2020. január 31., beszámoló nem szükséges

Felelős: Polgármester, Jegyző

**Szavazati arány**: 7 fő igen (egyhangú)

1. **Mogyoród Nagyközség Önkormányzat Képviselő-testületének 2020. évi munkaterve**

(Írásbeli előterjesztés a jegyzőkönyv mellékletét képezi, előterjesztés száma: 361)

**Paulovics Géza polgármester**: A Pénzügyi Bizottság az előterjesztést megtárgyalta, elfogadásra javasolta a Képviselő-testület részére. Elsőként a sürgősség elfogadásáról szóló határozatot bocsátja szavazásra, majd az előterjesztésben szereplő határozati javaslatot, szükséges az ügy megtárgyalása, hogy a képviselő urak tudjanak tervezni és adott esetben kikérőt tudjanak kérni.

**Kurfis László képviselő**: Szeretett volna már kikérőt kérni, de sajnos nem kapta meg.

**Dr. Fila László jegyző**: Bizonyára adminisztrációs hiba történt, a jövőben erre odafigyelnek, amennyiben közvetlenül neki vagy a hivatalnak ír akkor természetesen kiállításra kerül.

**Kurfis László képviselő**: Díjtételre is szüksége van, amit jótékonysági célra fog felhasználni.

**Paulovics Géza polgármester**: A munkahelyéről kapja.

**Kurfis László képviselő**: Kizártnak tartja.

**Dr. Fila László jegyző**: Ígéretet tesz rá, hogy a törvényes feltételeket a hivatal biztosítani fogja.

**Kurfis László képviselő**: Érdemes ezt egyáltalán elfogadni, hiszen nem tartják magukat hozzá?

**Paulovics Géza polgármester**: Törvény írja elő. Szavazásra bocsátja a határozati javaslatot.

**720/2019.(XII. 20.) Kt. határozat**

Mogyoród Nagyközség Önkormányzatának Képviselő-testülete a 361. előterjesztés melléklete szerint elfogadja a 2020. évi munkatervét.

Határidő: -, beszámoló nem szükséges

Felelős: polgármester

**Szavazati arány**: 5 fő igen, 2 fő tartózkodás

**Kurfis László képviselő**: Törvényre hivatkozik Polgármester Úr, de jelen ülés összehívása sem volt törvényes. A mai napon kapta meg 12 óra 28 perckor az sms-t, de számára nem volt érthető, szeretné felolvasni. „Tisztelt képviselő-testületet. A mai napon rendkívüli ülést tart 2019.12.19 délutánra 17 óra 20 percre összehívását kezdeményezem. Paulovics Géza polgármester.” Melyre hasonló stílusban válaszoltam.

**Paulovics Géza polgármester**: Öt órával az ülés előtt szükséges kiküldeni, egy csoportnak szerette volna kiküldeni, határidő előtt, de nem sikerült, ezért egyesével kellett begépelnie. A rendkívüli ülés összehívását egyébként a rendes ülésen is jelezte.

**Kurfis László képviselő**: Sajnos össze vissza történnek a dolgok.

Mivel több hozzászólás és észrevétel nem történt a Polgármester a rendkívüli ülést 17 óra 40 perckor berekesztette.

k.m.f.

**Paulovics Géza dr. Fila László**

**polgármester jegyző**